El programa de Lluna Plena torna este divendres amb especial dedicació als esports urbans
09 de maig 2019

![](/media/1r4ligzc/77_c_lluna-plena.jpg)  
  

El programa d'oci alternatiu Lluna Plena torna este divendres amb especial dedicació als esports urbans. La regidoria de Joventut de l'Ajuntament de Sagunt proporciona una sèrie de tallers i activitats per a joves de més de 14 anys que tindran lloc este dissabte 10 de maig, de 18 a 24 hores en el Casal Jove del Port de Sagunt.

  

L'activitat està coordinada pel departament de Joventut i col·laboren diferents entitats com Aesthetics Gladiators, Escala Sargantana o Associació Betesda. També col·laborarà l'empresa Urban Planet, que facilitarà l'accés gratuït a les seues instal·lacions a aquelles persones que participen en els tallers.

  

El regidor de Joventut, Guillermo Sampedro, ha declarat que “**tenim una Lluna Plena molt completa, vesprada i nit, amb moltes activitats i enfocades a públics i edats diferents, que és el que ens estava demanant la gent jove de la ciutat i, sobretot, els/les Corresponsals. Principalment enfocada a l'esport i a l'activitat física, amb esports urbans, però amb presència també del món dels videojocs i, sobretot, amb oci formatiu, com els tallers de llengua de signes i el de cuina vegetariana**.”

  

Entre les activitats previstes destaquen, tallers de cuina vegetariana, llengua de signes dirigit a joves de 16 a 30 anys, a més de les activitats com parkour, calistenia, Street workout o escalada. Durant tota la vesprada i nit el programa constarà de tota mena de jocs clàssics (futbolí, tenis de taula, karaoke, billar, etc.), un torneig de jocs de taula amb el joc Mind i molts altres, a més de berenar i sopar.

  

D'altra banda, hi haurà una Escape Room, que tindrà lloc des de les 21 h fins a les 24 h, dins de les jornades Stranger Tics, basat en el videojoc Resident Evil. Per a inscriure's a esta activitat, amb places limitades, haurà de ser per grups de cinc persones i de manera online en l'Instagram @Jovesagunt.

  

​

*   [](http://www.facebook.com/sharer.php?u=https://aytosagunto.es/va/actualitat/el-programa-de-lluna-plena-torna-este-divendres-amb-especial-dedicacio-als-esports-urbans/ "Facebook")
*   [](http://twitter.com/share?url=https://aytosagunto.es/va/actualitat/el-programa-de-lluna-plena-torna-este-divendres-amb-especial-dedicacio-als-esports-urbans/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-programa-de-lluna-plena-torna-este-divendres-amb-especial-dedicacio-als-esports-urbans/ "Linked In")
*   [](mailto:?body=https://aytosagunto.es/va/actualitat/el-programa-de-lluna-plena-torna-este-divendres-amb-especial-dedicacio-als-esports-urbans/)